**Molėtų rajono savivaldybės taryba**

**SPRENDIMAS**

**Dėl MOLĖTŲ PRADINĖS MOKYKLOS ČIULĖNŲ PRADINIO UGDYMO SKYRIAUS LIKVIDAVIMO**

2017 m. gegužės    d. Nr. B1-

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 44 straipsnio 4 ir 5 dalimis, 58 straipsnio 1 dalies 3 punktu bei atsižvelgdama į Molėtų rajono savivaldybės bendrojo ugdymo mokyklų tinklo pertvarkos 2016-2020 metų bendrąjį planą, patvirtintą Molėtų rajono savivaldybės tarybos 2016 m. kovo 31 d. sprendimu Nr.B1-61 „Dėl Molėtų rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“,

 Molėtų rajono savivaldybės taryba n u s p r e n d ž i a:

 1. Nuo 2017 m. rugsėjo 1 d. likviduoti Molėtų pradinės mokyklos Čiulėnų pradinio ugdymo skyrių.

 2. Įpareigoti Molėtų pradinės mokyklos direktorių:

 2.1. Lietuvos Respublikos švietimo įstatymo nustatyta tvarka pranešti mokiniams apie numatomą skyriaus likvidavimą;

 2.2. iki 2017 m. liepos 1 d. parengti naują Molėtų pradinės mokyklos nuostatų projektą ir pateikti jį tvirtinti Molėtų rajono savivaldybės tarybai.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras